CELEX: 32022D0796
Language: hu
Date: 2022-05-12 00:00:00
Title: A Bizottság (EU) 2022/796 határozata (2022. május 12.) az egyrészről az Európai Unió és tagállamai, másrészről Közép-Amerika között létrejött társulási megállapodás XVIII. melléklete módosításának az Európai Unió nevében történő jóváhagyásáról

2022.5.20.   
               
               
                  HU
               
               
                  Az Európai Unió Hivatalos Lapja
               
               
                  L 141/111
               
            
         A BIZOTTSÁG (EU) 2022/796 HATÁROZATA
         (2022. május 12.)
         az egyrészről az Európai Unió és tagállamai, másrészről Közép-Amerika között létrejött társulási megállapodás XVIII. melléklete módosításának az Európai Unió nevében történő jóváhagyásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodásnak az Európai Unió nevében történő aláírásáról és a kereskedelemről szóló IV. részének ideiglenes alkalmazásáról szóló, 2012. június 25-i 2012/734/EU tanácsi határozatra (1) és különösen annak 4. cikkére,
         mivel:
         
                     (1)
                  
                  
                     Az egyrészről az Európai Unió és tagállamai, másrészről Közép-Amerika közötti társulási megállapodás (a továbbiakban: megállapodás) még nem lépett hatályba.
                  
               
                     (2)
                  
                  
                     Ugyanakkor a megállapodás 353. cikkének (4) bekezdése rendelkezik a megállapodás kereskedelemről szóló IV. részének ideiglenes alkalmazásáról. Ennek megfelelően a megállapodás IV. része Honduras, Nicaragua és Panama esetében 2013. augusztus 1-jétől, Costa Rica és Salvador esetében 2013. október 1-jétől, Guatemala esetében pedig 2013. december 1-jétől ideiglenesen alkalmazandó.
                  
               
                     (3)
                  
                  
                     A megállapodás 247. cikke lehetővé teszi új földrajzi árujelzők felvételét a megállapodás XVIII. mellékletébe („Oltalom alatt álló földrajzi árujelzők”), a felszólalási eljárás lezárulását, illetve az illetékes nemzeti vagy regionális hatóságok által a társulási tanács vonatkozó szabályai és eljárásai szerint lefolytatott sikeres vizsgálatot követően.
                  
               
                     (4)
                  
                  
                     Costa Rica kérelmet nyújtott be az Unióhoz, amelyben kérte egy új földrajzi árujelző felvételét a megállapodás XVIII. mellékletének B. részébe. Az Unió lezárta a felszólalási eljárást és a szóban forgó új földrajzi árujelző vizsgálatát.
                  
               
                     (5)
                  
                  
                     Salvador kérelmet nyújtott be az Unióhoz, amelyben kérte tíz új földrajzi árujelző felvételét a megállapodás XVIII. mellékletének B. részébe. Az Unió lezárta a felszólalási eljárást és a szóban forgó új földrajzi árujelzők vizsgálatát.
                  
               
                     (6)
                  
                  
                     A megállapodás 6. cikke értelmében a megállapodás 4. cikkével létrehozott társulási tanács hatáskörrel rendelkezik arra, hogy módosítsa a földrajzi árujelzőknek a megállapodás XVIII. mellékletében szereplő jegyzékét.
                  
               
                     (7)
                  
                  
                     A megállapodás 274. cikke létrehozza a szellemi tulajdonnal foglalkozó albizottságot, amely a társulási tanács általi jóváhagyás céljából ajánlást tehet a földrajzi árujelzőknek a megállapodás XVIII. mellékletében szereplő jegyzékét érintő módosításokra.
                  
               
                     (8)
                  
                  
                     2022. június 13-án a szellemi tulajdonnal foglalkozó albizottság értékelte a Costa Rica és Salvador által benyújtott, új földrajzi árujelzőkkel kapcsolatos információkat, és a társulási tanács részére tett ajánlásában a megállapodás XVIII. melléklete B. részének megfelelő módosítását javasolta.
                  
               
                     (9)
                  
                  
                     Ezért a megállapodás XVIII. mellékletének B részét ennek megfelelően módosítani kell, és a módosításokat az Unió nevében jóvá kell hagyni,
                  
               A KÖVETKEZŐKÉPPEN HATÁROZOTT:
         
            1. cikk
            A megállapodás XVIII. melléklete B részének a társulási tanács határozattervezetében foglalt módosításait a Bizottság az Európai Unió nevében jóváhagyja.
            A társulási tanács határozattervezetét csatolták e határozathoz.
         
         
            2. cikk
            Az Unió társulási tanácsba delegált képviselője felhatalmazást kap arra, hogy az Unió nevében jóváhagyja a társulási tanács határozatát.
         
         
            3. cikk
            Ezt a határozatot ki kell hirdetni az Európai Unió Hivatalos Lapjában.
            A társulási tanács határozatát annak elfogadása után ki kell hirdetni az Európai Unió Hivatalos Lapjában.
         
         
            Kelt Brüsszelben, 2022. május 12-én.
            
               
                  a Bizottság részéről
               
               Janusz WOJCIECHOWSKI
               
                  a Bizottság tagja
               
            
         
         
            (1)  HL L 346., 2012.12.15., 1. o.
         
      
      
         
            MELLÉKLET
            
               
                  TERVEZET AZ EU–KÖZÉP-AMERIKA TÁRSULÁSI TANÁCS […]/2022 HATÁROZATA
                  az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodás XVIII. mellékletének („Oltalom alatt álló földrajzi árujelzők”) módosításáról
                  AZ EU–KÖZÉP-AMERIKA TÁRSULÁSI TANÁCS,
                  tekintettel az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodásra és különösen annak 247. cikkére,
                  mivel:
                  
                              (1)
                           
                           
                              Az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodás (a továbbiakban: megállapodás) (1) Honduras, Nicaragua és Panama esetében 2013. augusztus 1-jétől, Costa Rica és Salvador esetében 2013. október 1-jétől, Guatemala esetében pedig 2013. december 1-jétől ideiglenesen alkalmazandó.
                           
                        
                              (2)
                           
                           
                              A megállapodás 247. cikke lehetővé teszi új földrajzi árujelzők felvételét a megállapodás XVIII. mellékletébe („Oltalom alatt álló földrajzi árujelzők”), a felszólalási eljárás lezárását, illetve az illetékes nemzeti vagy regionális hatóságok által a társulási tanács vonatkozó szabályai és eljárásai szerint lefolytatott sikeres vizsgálatot követően.
                           
                        
                              (3)
                           
                           
                              2020. július 2-án Costa Rica a megállapodás 247. cikke alapján kérelmet nyújtott be az Unióhoz, amelyben kérte egy új földrajzi árujelző felvételét a megállapodás XVIII. mellékletébe („Oltalom alatt álló földrajzi árujelzők”). Az Unió elvégezte a Costa Rica által benyújtott új földrajzi árujelző vizsgálatát és a 2021. december 6-i közzététel (2) nyomán indult felszólalási eljárást.
                           
                        
                              (4)
                           
                           
                              2021. június 7-én Salvador a megállapodás 247. cikke alapján kérelmet nyújtott be az Unióhoz, amelyben kérte tíz új földrajzi árujelző felvételét a megállapodás XVIII. mellékletébe („Oltalom alatt álló földrajzi árujelzők”). Az Unió elvégezte a Salvador által benyújtott új földrajzi árujelző vizsgálatát és a 2021. december 28-i közzététel (3) nyomán indult felszólalási eljárást.
                           
                        
                              (5)
                           
                           
                              A szellemi tulajdonnal foglalkozó albizottság a megállapodás 274. cikke (2) bekezdésének megfelelően az uniós és közép-amerikai felekkel 2022. június 13-án tartott együttes ülés során, a Costa Rica és Salvador által az új földrajzi árujelzőkkel kapcsolatban benyújtott információk értékelését követően úgy határozott, hogy a megállapodás XVIII. mellékletének megfelelő módosítását ajánlja a társulási tanácsnak.
                           
                        
                              (6)
                           
                           
                              A társulási tanács – eljárási szabályzatának 11. cikkével összhangban – hatáskörrel rendelkezik arra, hogy közös megegyezéssel meghozza a határozatot.
                           
                        
                              (7)
                           
                           
                              A megállapodás XVIII. mellékletét ezért az e határozatban foglaltak szerint módosítani kell,
                           
                        A KÖVETKEZŐKÉPPEN HATÁROZOTT:
                  
                     1. cikk
                     A megállapodáshoz fűzött, az EU–Közép-Amerika társulási tanács 5/2014 határozata szerinti XVIII. melléklet („Oltalom alatt álló földrajzi árujelzők”) B. részében található táblázat az e határozat mellékletében szereplő bejegyzésekkel egészül ki (4).
                  
                  
                     2. cikk
                     Ezt a két példányban készült határozatot az EU–Közép-Amerika társulási tanács azon képviselői írják alá, akik meghatalmazással rendelkeznek arra vonatkozóan, hogy a megállapodás módosítása céljából a Felek részéről eljárjanak.
                     Ez a határozat az utolsó aláírás napjától alkalmazandó.
                     Ez a határozat az elfogadásának napján lép hatályba.
                  
                  
                     Kelt:
                     
                        
                           a Kereskedelmi Bizottság részéről
                        
                        
                           az uniós küldöttség vezetője
                        
                     
                     
                        
                           a közép-amerikai küldöttség vezetője
                        
                     
                  
               
            
            
               (1)  HL L 346., 2012.12.15., 3. o.
            
            
               (2)  TÁJÉKOZTATÁS – NYILVÁNOS KONZULTÁCIÓ – Az Európai Unióban földrajzi árujelzőként oltalomban részesítendő Costa Rica-i földrajzi árujelzők (HL C 489., 2021.12.6., 10. o.).
            
               (3)  TÁJÉKOZTATÓ – NYILVÁNOS KONZULTÁCIÓ – Az Európai Unióban földrajzi árujelzőként oltalomban részesítendő El Salvador-i földrajzi árujelzők (HL C 522., 2021.12.28., 20. o.); HELYESBÍTÉS A NYILVÁNOS KONZULTÁCIÓRÓL SZÓLÓ TÁJÉKOZTATÓHOZ – Az Európai Unióban földrajzi árujelzőként oltalomban részesítendő salvadori földrajzi árujelzők (HL C 30., 2022.1.20., 2. o.).
            
               (4)  Az EU–Közép-Amerika társulási tanács 5/2014 határozata (2014. november 7.) a megállapodás XVIII. mellékletébe felvételre kerülő földrajzi árujelzőkről (HL L 196., 2015.7.24., 59. o.).
         
      
      
         
            MELLÉKLET
            
                        Ország
                     
                     
                        Elnevezés
                     
                     
                        Termékek
                     
                  
                        Costa Rica
                     
                     
                        Tarrazú
                     
                     
                        Kávé
                     
                  
                        Salvador
                     
                     
                        Café Alotepec
                     
                     
                        Kávé
                     
                  
                        Salvador
                     
                     
                        Café Bálsamo Quezaltepec
                     
                     
                        Kávé
                     
                  
                        Salvador
                     
                     
                        Café Cacahuatique
                     
                     
                        Kávé
                     
                  
                        Salvador
                     
                     
                        Café Chichontepec
                     
                     
                        Kávé
                     
                  
                        Salvador
                     
                     
                        Café Tecapa Chinameca
                     
                     
                        Kávé
                     
                  
                        Salvador
                     
                     
                        Camarón Bahía de Jiquilisco
                     
                     
                        Garnélarák
                     
                  
                        Salvador
                     
                     
                        Chaparro
                     
                     
                        Gabonaalapú desztillált szeszes ital
                     
                  
                        Salvador
                     
                     
                        Jocote Barón Rojo San Lorenzo
                     
                     
                        Friss gyümölcs
                     
                  
                        Salvador
                     
                     
                        Loroco San Lorenzo
                     
                     
                        Friss zöldség
                     
                  
                        Salvador
                     
                     
                        Pupusa de Arroz de Olocuilta
                     
                     
                        Rizsből készült, vastag, sült laposkenyér (tortilla)